text: كيف أحضر الكيكة الاسفنجية
text: #000003
text: الكيكة الاسفنجية كيكة بسيطة و خفيفة و هي أساس الكاتويات الكلاسكية ,الفوريه نوار و الكاتو بالشوكولا و الكاتو على ليمون أو على برتقال أو البوش كاتو الكراميل , شو بيخطر ببالك , الكاتو واحد باختلاف النكهات الي ممكن تضيفيها أو طريقة التزيين .
  هو مو صعب , بس تحضيره بده شوية انتباه و في ملاحظات لازم تاخديها بعين الاعتبار لحتى يزبط معك من اول مرة , أول الشي كل المقادير المستعملة من بيض و طحين و غيره لازم تكون بدرجة حرارة الغرفة ., الملاحظة التانية لازم نخفق مزيج صفارالبيض حتى يتضاعف حجمه لثلاث مرات تقريباً و هدا هو السر الي رح يعطينا كاتو خفيف كتير . , الملاحظة التالتة ان الطحين رح نضيفه بالتدريج و منقلب المزيج بكل هدوء و لطف و باتجاه واحد حتى ما يطلع الهواء الي دخل لمزيج الصفار , و أخر ملاحظة ان الفرن ما بينفتح نهائياً قبل مرور 40 دقيقة ,
  أنا بفضل ما ضيف زيت أو زبدة للوصفة , بحب يبقى الكيك متل لوحة بيضا حيادية , لحتى تظهر كل النكهات الي رح نضيفها عليه , بس بكل الاحوال اضافة ربع كوب زبدة مدوبة مع الطحين رح يخلي الوصفة مضمونة النجاح , يعني اذا كانت هي اول مرة بتحضري الكيك الاسفنجي و خايفة منه , ربع كاسة زبدة مدوبة مع الطحين .
text: #000006
text: كاتو،كيك،وصفات اساسية
text: #000008
text: قصتي قصة مع هل الكيكة
text: #000012
text: مممممممممممم رح جرب هالكاتو شكلو خفيف نضيف بس يا ترى انتي شو داهنة على وشو؟ ولا من الخبز بالفرن هيك لونو :roll لإني شتهيت عليه 8)
text: #000016
text: و انا متلك , ما كان ينجح معي هل النوع من الكاتو و دايما ما بينفش لحتى جربت هل الوصفة
  و بعدها صارت معتمدة عندي و السر كان اني ما عم اخفق البيض منيح و لما بحط الطحين بحطه كله مع بعضه :roll
text: #000018
text: بالعكس ليندا , انا من حكياتك بعمري ما بنعس :grin , و الي يتبع هو وصفة ماماتك ..
  لازم تعطيني طريقتها و جربها و بخبرك شو بيصير معي..
text: #000019
text: الكوب الي استعملته لهل الوصفة هو كوب الشرب العادي و وزن كل كوب طحين هو 150 غرام ..
  ما بستعمل الكوب المعياري , مع انه عندي واحد , لحتى تكون المقادير متوفرة لكل الاخوات
text: #000020
text: و أنا مجربته بدل المرة مية و بيطلع كتير رائع للسويس رول أو الكاتويات المحشية
text: #000029
text: بس خمس بيضات يا فرحتي كتير حلو هالشي انا كنت مترددة ساويه لان كمية البيض كانت كبيرة اناكنت كاتبة الوصفة من الموقع من قبل و كان فيها 8 بيضات مو هيك
text: #000035
text: راح ارجع اكتب الوصفة الجديدة و قريبا ان شاء الله راح جربها
text: #000036
text: الكورن فلاور انخله مع الطحين ؟؟
text: #000038
text: هلأ باخر خطوة مكتوب
  بعد انتهاء المزج يجب أن يكون مستوى مزيج الصفار و الطحين أقل بقليل من المزيج الجديد و هذا دلالة على نجاح الوصفة .
text: #000040
text: قصدك انه المزيج اللي رح يصير عندي وقت بحط البياض اكتر من مزيج الطحين والصفار ؟؟يعني تقديريا :zzz
  عم فصفص هالوصفة لشوف هالمرة رح تنجح ولا شلووون
text: #000041
text: الكيكة الاسفنجية بالفرن الله يستر و تضبط
  انا دقتها قبل ما دخلها الفرن و شو طيبة طعمتها و بتشبه كتير طعمة كيك البرتقال بكريما البرتقال لان ضفت بشر برتقال للبيض عن جد بشر البرتقال غير شي و لازم تبشرو و تحطوه بالفريزر لوقت الحاجة انا هيك ساويت عادة بس منحط بشر ليمون بالفريزر بس هالمرة حطيت بشر برتقال لان عن جد بيعطي فرق كبير بالطعم و الريحة
text: #000043
text: جربتو لهالكاتو بس ما زيط معي وما نفخ واحترق من تحت هههههه مع انو ما كمل تلتين الساعة بالفرن بظن الفرن كان سخن كتير بس سؤال كيف بتعرف الوحدة انو حرارة الفرن كويسة أو لأ يعني هون الأخوات بيقولو منحطا بالفرن بدرجة حرارة 180 مثلا أنا ما عندي مقياس حراة بالفرن كيف بعرف إذا مناسبة ولا لأ؟الله يجزيكن الخير
text: #000049
text: ان شاء الله اذا عدتي التجربة بطريقة خفق مزبوطة رح يصير الكيك تمام التمام و اي سؤال تاني انا بالخدمة
text: #000051
text: شو ازعلت على الي صار معك و السبب على ما أظن ان حرارة الفرن عالية كتير , هادا السبب الواضح من الي صار معك
  درجة الحرارة على فرنك لازم تكون ما بين 3 و 4 و مايلة على 3 أكتر شوي :roll و الا يا ترى فرنك ما اله معاير بالمرة ؟
text: #000052
text: هو لازم تنخلي الطحين لكل وصفات الحلويات اما المعجنات حسب الوصفة
text: #000058
text: القالب الي عندي اترتفاعه ااقل من الشبر بشوي و الطحيين نضيفه بالتدريج متل ما قلتي لحتى يبقى الهوا في المزيج و اذا قلبنا المزيج بالخفاقة الكهربائية بعد ما رح نضيف البياض رح تفرق كتير و فيك تقراي الفاتحة مبدئيا على نفشة القالب :grin
text: #000061
text: هنا و صحة و برافو عليك ضحى
text: #000064
text: ماشاء الله يامنى طلعت حلوة اوى رغم انى كنت مستغربة فكرة الكورن فلاور في الكيك بس طلعت حلوة وعملتها وانتهى نصفها حتى الآن.. طبعا بعد اضافات الكريما والفواكه اللذيذة..
  بس مش عارفة ليه عندى لون الكيك اغمق من عندك ياتري ده يرجع لصفار البيض ولا لايه بالظبط؟؟
text: #000066
text: هنا و صحة يا رب على كل لقمة و ممكن الكيك يكون اغمق نتيجة التصوير او هيك :zzz
text: #000069
text: كيفك منوشة ؟ هالصورة قالبين فوق بعض ولا قالب واحد ,, كيف بالنص صاير في طبقة بني متل اللي عالوش :roll
text: #000075
text: هدولة اكتر من قاب و مقطعين مربعات و مرتبين فوق بعض
text: #000077
text: يعطيكي العافية على هل كيك الرائع بس سؤال:شو يعني كورن فلاور مو سمعانة فيه
text: #000084
text: في الحقيقه انا ماشفت الصور عشان اقول اني طبقته صح
  بس بدي اسئلك مدام منوش ع السمك تقريباً صار 3-4 سم وعملته في قالب 26 سم شو رأيك هيك بيطلع معك سمكه ؟
text: #000085
text: شو بيضة الله يسامحك اي بيلزق بعقب القالب و اصلا ما رح تقدري تخفقيهم منيح , شو رايك اعطيكي المقادير بالوزن و انتي تستخدمي 3 على 5 من الوصفة
  السكر هلا ما عندي سكر ناعم و الا كنت وزنته بس مو مشكلة لان انتي فيي تقللي او تكتري على كيفك و ممكن تستعملي تلات ارباع كاسة تقريباً
text: #000093
text: شوفي هي الوصفة حساسة و اذا بدك تجربيها اول مرة انصحك لن ما تحضريها الا بطحين كاتو
text: #000095
text: اكيد الخبز كمان رح يقل و اذا طلع سماكته بالقالب حوالي 2 سم فممكن تلت ساعة تكفي , بكل الاحوال عينك بدلك
text: #000096
text: لا لازم تخبزيها فورا بعد ما تجهز و بعدها خليها تبرد وغلفيهاكتير منيح و خليها بالبراد تلات ايام بهل البرد ما بيصرلها شي
text: #000097
text: شوفي انا شو بعمل وقت الزنقات , يجهز الحشوة و الكيك قبل بيوم و حتى ممكن تحشيه الكيك , بس بترك الكريما الشانتيه ليوم التقديم
text: #000098
text: بدي اسئلك نستخدم دقيق عادي ولا لازم دقيق الكاتو ؟ :eek
  وكمان شوقصدك بان
  يكون مستوى مزيج الصفار اقل بقليل من زيج الكيك الجديديعني يكون الصفارمع الدقيق منفوش ولمانضيف البياض يزيد شوي ؟
  انا الصفار بعد مابضيف له الطحين يصير بسمك 3سم
  بتشكرك كثير وسامحيني ع كثير الاسئلك والنكد 8)
text: #000103
text: صحتين و الف الف هنا , و ان شاء الله تنجح التجارب التانية
text: #000107
text: الدقيق دقيق الكيك اكيد , و انا ااقصد انو الخفق يكون بلطف و هدوء لحت ما يهبط البياض وقت الخفق
text: #000108
text: السكر الناعم هو الي بين البودرة و بين الخشن , اذا مو متوفر استعملي السكر البودرة
text: #000115
text: انا مشكلتي مع الكاتو غير شكل ... من بين 10 فوريه نوار عملتون ولا واحد ظبط 100% .
  اذا ما بيطلعوا الجوانب محروقين بيطلعوا قاسيين متل البونبون او بيطلع مش ناضج من جوا او محترق من تحت (اكتر شي بتصير معي). او بيفرفت بسرعة او ناشف بيختنق الواحد بقطعة :/
  ما خليت شي ما طبقتو من الانترنت حتى اولادي صاروا يقولوا: “لنشوف شو بدا تخترع ماما اليوم”
  بتمنى تظبط هيدي الوصفة معي
text: #000123
text: ان شا الله بتزبط اليسار ، هي وصفة اتعلمتها من شيف ..
  بس كان حسيت من كلامك و وصفك ان في مشكلة عندك بالفرن ؟ في غير انواع كيك بتنجح معك ، هي الووصفة بدها دقة و بنصحك تبدي بالاسهل نوعا ما
text: #000124
text: بس كان حسيت من كلامك و وصفك ان في مشكلة عندك بالفرن ؟ في غير انواع كيك بتنجح معك ، هي الووصفة بدها دقة و بنصحك تبدي بالاسهل نوعا ما
text: #000126
text: الحقيقة جربت وصفتين قبل وما نفشت متل ما لازم
  بدي اسألك أنا فيني بشكل عام جرب نصف كمية المقادير لاعمل نصف قياس الكيك .. ولا هالشي بيأثر عالكيكة نفسها
  وبالنسبة للفرن بشعل تحت وبعدين من فوق ولا كلو من البداية ؟؟
text: #000127
text: اهلا و سهلا هادية ، نورتي
  طبعا فيك تقسمي المقدار دوما ع تنين بس وقت الحبز بيصير ااقل شوي
  الفرن بس من تحت و باخر كم دقيقة منشعل فوق
text: #000129